section_heading: Speer kao ministar naoružanja
paragraph_text: Nakon tog prizora Speer je odlučio reformirati proizvodnju oružja. Prvi korak bila je centralizacija zapovijedanja o proizvodnji koju je trebao imati samo on. Tvornice su dobile veliki stupanj autonomje, a svaka se tvornica fokusirala i specijalizirala za proizvodnju jednog proizvoda. Speer je uživao veliku potporu Hitlera koji je jednom izjavio kako će potpisati svaki papir koji mu Speer proslijedi.) Zaposlio je stručnjake i visoko obrazovane ljude u tvornicama kako bi nadzirali pojedine pogone. Propisao je da nadzornik pogona ne smije biti stariji od 55 godina zbog toga što je smatrao da su stariji radnici podložni rutini i aroganciji. Ni jedan zamjenik nadzornika nije smio biti stariji od 40 godina. Hijerarhijski su poviše pogona bili centralni komiteti kojima je predsjedao Speer osobno, a tako je mogao kontrolirati sve procese unutar proizvodnje oružja. Joseph Goebbels je u lipnju 1943. u svom dnevniku zapisao kako je Speer još uvijek u vrhunskim odnosima s Führerom. On je istinski organizacijski genije. Speer je bio toliko uspješan da su unutar nacističke elite pri kraju 1943. godine kružile glasine kako bi mogao biti Hitlerov nasljednik.